Configuración da presentación de diapositivas

Contido

# Configuración das presentacións de diapositivas

Define opcións para a presentación, incluído como mostrala, desde que diapositiva comezar, como avanzar as diapositivas e se se desexa empregar a consola de presentación ou controlala remotamente.

Para acceder a esta orde...

#### From the menu bar:

Escolla Presentación de diapositivas - Configuración da presentación de diapositivas.

#### From the tabbed interface:

Escolla Presentación de diapositivas - Configuración da presentación de diapositivas.

## Intervalo

Especifica que diapositivas se incluirán na presentación.

### Todas as diapositivas

Inclúe todas as diapositivas da presentación.

### Desde:

Introduza o número da diapositiva inicial.

### Presentación personalizada de diapositivas

Executa unha presentación de diapositivas na orde definida en Presentación de diapositivas - Presentación personalizada de diapositivas.

## Modo de presentación

Seleccione o tipo de presentación de diapositivas.

### Pantalla completa

Aparece unha diapositiva que ocupa a pantalla completa.

### Nunha xanela

A presentación de diapositivas execútase na xanela do programa LibreOffice.

### Bucle e repetir despois de

Reinicia a presentación de diapositivas despois do intervalo de pausa especificado. Móstrase unha diapositiva de pausa entre a diapositiva final e a inicial. Prema na tecla Esc para deter a presentación.

### Duración de pausa

Introduza a duración da pausa antes de repetir a presentación de diapositivas. Se introduce cero, a presentación reiníciase inmediatamente sen mostrar ningunha diapositiva de pausa.

### Mostrar logotipo

Mostra o logotipo de LibreOffice na diapositiva de pausa. O logotipo non pode cambiarse.

## Opcións de presentación

### Desactivar cambio automático de diapositivas

Ao seleccionar esta caixa, as diapositivas nunca cambian automaticamente.

### Cambiar as diapositivas premendo no fondo

Avanza á seguinte diapositiva ao premer no fondo dunha delas.

### Apuntador de rato visíbel

Mostra o apuntador do rato durante a presentación de diapositivas.

### Apuntador de rato como lapis

Transforma o apuntador do rato nun lapis que pode usarse para debuxar nas diapositivas durante a presentación.

Todo o que escriba co bolígrafo aparece nas diapositivas ao saír da presentación. As propiedades do bolígrafo pódense cambiar escollendo a orde Grosor do bolígrafo ou Cambiar cor do bolígrafo no menú de contexto da presentación.

### Activar imaxes animadas

Mostra todos os marcos dos ficheiros GIF animados durante a presentación. Se esta opción non está seleccionada, só se mostra o primeiro marco.

### Manter presentación sempre en primeiro plano

A xanela LibreOffice mantense na parte superior durante a presentación. É a única xanela que se mostra diante da presentación.

### Modo de presentación con edición ao vivo

Con esta opción marcada, a xanela do documento principal do Impress fica activa durante a presentación. Os usuarios poden continuar a editar o contido da diapositiva. Os cambios vense reflectidos na presentación en curso.

## Pantalla

Por omisión, a pantalla primaria é a que se emprega no modo de presentación. Se o escritorio actual se mostra en máis dunha pantalla pódese seleccionar que pantalla empregar no modo de presentación a pantalla completa. Se o escritorio actual só ocupa unha pantalla, ou se o sistema non admite a funcionalidade de varias pantallas, non se pode seleccionar outra pantalla.

Estas opcións gárdanse na configuración do usuario e non dentro do documento.

### Pantalla de presentación

Seleccione unha pantalla para empregar no modo de presentación a pantalla completa.

Se o sistema permite que o usuario ocupe unha xanela sobre varias pantallas dispoñíbeis, tamén se pode seleccionar «Todas as pantallas». Neste caso, a presentación ocupa todas as pantallas dispoñíbies.

### Consola de presentación

A Consola de presentación fornece controis e ferramentas extra para quen faga a presentación. Pode escoller empregala nunha xanela ou a pantalla completa ou desactivala de vez.

### Mostrar barra de navegación

A barra de navegación permite que se controle a presentación con botóns na parte inferior esquerda da pantalla, tanto co punteiro do rato ou directamente na pantalla, se for táctil.

### Tamaño de botón

Seleccione o tamaño dos botóns na barra de navegación no menú despregábel.

## Control remoto

### Activar control remoto

Especifica que se quere activar o control remoto por Bluetooth mentres o Impress estea en execución. Desmarque Activar control remoto para desactivar o control remoto.

### Descargar aplicación

Unha ligazón dirixe ás opcións dispoñíbeis para instalar a aplicación no dispositivo.

### Permitir conexións por wifi inseguras

Se esta opción está marcada, o Impress do LibreOffice permite conexións inseguras e sen cifrar mediante IP en todas as interfaces.

Só se poden activar conexións Wi-Fi inseguras se o control remoto está activado.

Non se recomenda permitir conexións Wi-Fi inseguras en contornas públicas.

Temas relacionados

Crear presentacións personalizadas de diapositivas

Control remoto da presentación - Guía de uso do Impress Remote

Mostrar presentacións de diapositivas

Uso da consola de presentación