Contido

# Documentos principais e subdocumentos

Un documento principal permite administrar documentos grandes, como un libro con moitos capítulos. O documento principal pódese ver como un recipiente para ficheiros individuais de LibreOffice Writer, chamados subdocumentos.

## Características dos documentos principais

- Se imprime o documento principal imprime tamén o contido dos subdocumentos, índices e calquera texto que introducira.

- Pode crear un índice no documento principal para todos os subdocumentos.

- Os estilos empregados en subdocumentos, como os estilos de parágrafo novos, impórtanse automaticamente ao documento principal.

- Ao visualizar o documento principal, os estilos xa presentes teñen prioridade sobre os estilos co mesmo nome que son importados dos subdocumentos.

- Os subdocumentos nunca se ven afectados polas modificacións feitas no documento principal.

Cando engade un documento ou crea un subdocumento, créase unha ligazón no documento principal. Non pode editar o contido dun subdocumento directamente no documento principal, mais pode utilizar o Navegador para abrir calquera subdocumento para editalo.

## Exemplo do uso de estilos

Un documento principal.odm contén texto e ligazóns aos subdocumentos sub1.odt e sub2.odt. En cada subdocumento defínese e úsase un novo estilo de parágrafo co mesmo nome, Estilo1, e os subdocumentos son gardados.

Ao gardar o documento, os estilos dos subdocumentos impórtanse dentro do principal. Primeiro, impórtase o estilo novo Estilo1. do sub1.odt e, a seguir, importánse do sub2.odt os novos estilos, mais como o Estilo1 xa está presente no documento principal, o estilo do sub2.odt non será importado.

No documento principal pode ver o estilo novo Estilo1 do primeiro subdocumento. Todos os parágrafos Estilo1 móstranse no documento principal usando os atributos Estilo1 do primeiro subdocumento. De calquera maneira, o segundo subdocumento non se modificará por si mesmo. Vai ver os parágrafos Estilo1 do segundo subdocumento con diferentes atributos, dependendo de se abre o documento sub2.odt por si mesmo ou como unha parte do documento principal.

Para evitar esta confusión, use o mesmo modelo de documento para o documento principal e para os subdocumentos. Isto ocorre automaticamente ao crear o documento principal e os seus subdocumentos a partir dun documento con títulos xa existente usando a orde Ficheiro - Enviar - Crear documento principal.

Temas relacionados

Traballar con documentos principais e subdocumentos

Índices que comprenden varios documentos

Navegador en modo principal